Ce jucător din Liga 1 ar fi trebuit convocat la națională: "L-aș fi luat! E foarte bun"
Naționala României va disputa două jocuri de pregătire în perioada următoare.
Vineri, 22 martie, de la ora 15:00, tricolorii o vor întâlni pe Irlanda de Nord pe Arena Națională, iar marți, 26, de la 15:00, selecționata lui Edward Iordănescu o va confrunta pe Columbia la Madrid, pe "Wanda Metropolitano".
Ce jucător din Liga 1 ar fi trebuit convocat la națională: "L-aș fi luat! E foarte bun"
Naționala României se pregătește intensiv de Campionatul European din 2024, care e găzduit de Germania și transmis de PRO TV, Pro Arena și VOYO.
Adi Ilie, fost internațional român, a precizat că l-ar fi convocat pentru cele două meciuri amicale și pe Alex Mitriță de la Universitatea Craiova, care parcurge un sezon extrem de bun la club.
- "Cobra" a precizat că Mitriță este un fotbalist important și că îi apreciază evoluțiile din ultimul timp
"Trebuie să gândesc ca un selecționer, trebuie să vezi pe cine ai acolo. Câți jucători sunt în partea stângă, cine ar trebui să joace, unde joacă băieții respectivi. Mitriță joacă foarte bine la echipa lui de club în momentul de față.
Este un jucător important, îmi place foarte mult de el în ultimul timp. Evoluțiile lui au început să crească, l-aș cam fi luat. Dacă mă pui să aleg vreo trei jucători din față l-aș lua pe Man, Mihăilă, Drăguș, Moruțan. Sunt deja mulți, dar poate i-aș face loc și lui.
Măcar pentru meciurile amicale, de încercat. Vorbim și de Man, Mihăilă care pot să scoată din joc câte doi, trei", a spus Adi Ilie, potrivit Fanatik.
Alex Mitriță a revenit la Universitatea Craiova în vara lui 2023, după câțiva ani petrecuți în străinătate. Fotbalistul e cotat la 2.8 milioane de euro de site-urile de specialitate și mai are contract cu oltenii până la finele sezonului 2025/26.
Lotul României pentru meciurile cu Irlanda de Nord și Columbia
PORTARI: Horațiu MOLDOVAN (Atletico Madrid | Spania, 9/0), Florin NIȚĂ (Gaziantep | Turcia, 19/0), Ștefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAȘI: Andrei RAȚIU (Rayo Vallecano | Spania, 15/1), Cristian MANEA (CFR Cluj, 24/2), Vasile MOGOȘ (CFR Cluj, 4/0), Andrei BURCĂ (Al-Okhdood | Arabia Saudită, 25/1), Radu DRĂGUȘIN (Tottenham | Anglia, 13/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 25/2), Bogdan RACOVIȚAN (Raków | Polonia, 0/0), Nicușor BANCU (Universitatea Craiova, 34/2), Deian SORESCU (Gaziantep | Turcia, 14/0);
MIJLOCAȘI: Nicolae STANCIU (Damac | Arabia Saudită, 66/14), Marius MARIN (Pisa | Italia, 15/0), Alexandru CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUȚAN (Ankaragucu | Turcia, 14/1), Darius OLARU (FCSB, 15/0), Adrian ȘUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUȘ (Gaziantep | Turcia, 8/2), Florinel COMAN (FCSB, 12/1);
ATACANȚI: George PUȘCAȘ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
Grupa României la EURO 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg.
Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Urmăriți SPORT.RO și pe Google News